ปัญหา: เดิมแจ้งเรื่อง พบรถบรรทุกขนส่งดินในเวลากลางคืน ทำให้ผู้อยู่อาศัยบริเวณดังกล่าวได้รับความเดือดร้อน
1 รถบรรทุกขนดินมีการบรรทุกน้ำหนักที่เกินที่กฎหมายกำหนด ทำให้เกิดแรงสั่นสะเทือน ส่งผลกระทบผู้อยู่อาศัยบริเวณริม ถนนสามเสน ถนนนครไชยศรี ถึงแยกถนนพิชัย
2 รถบรรทุกขนส่งดิน ผ่านบริเวณดังกล่าว ทำให้เกิดฝุ่นฟุ้งกระจาย ผู้ร้องต้องการให้เจ้าหน้าที่เข้ามาฉีดพรมน้ำบริเวณ ถนนสามเสน ถนนนครไชยศรี ถึงแยกถนนพิชัย 

อ้างอิงเลขที่รับแจ้ง E3E96L  ตรวจสอบจากระบบ เมื่อวันที่ 30 พ.ย. 66 เจ้าหน้าที่แจ้งว่า โครงการฯต้องขออภัยในความไม่สะดวกมา ณ ที่นี้ โครงการฯ จะดำเนินการตรวจสอบและแก้ไข หากผลเป็นประการใดโครงการฯจะรายงานให้รับทราบต่อไป 

ปัจจุบันผู้ร้องแจ้งว่า ยังได้รับความเดือดร้อนเรื่องบรรทุกวิ่งในช่วงเวลากลางคืนจนทำให้บ้านพักอาศัยสั่นสะเทือน รวมถึงฝุ่นละอองและเสียงการบรรทุกเหล็กที่กระแทกกัน เพราะรถบรรทุกที่บรรทุกน้ำหนักเกินได้วิ่งตลอดทั้งคืน จึงอยากให้เจ้าหน้าที่ตรวจสอบดังนี้
1.อยากให้หน่วยงานที่รับผิดชอบ มาตั้งจุดช่างน้ำหนักรถบรรทุกที่ขับผ่านในช่วงเวลากลางคืน ( เพราะช่วงเวลากลางคืนรถบรรทุกหนักจะบรรทุกน้ำหนักเกิน )
2.พอร้องเรียนไปได้สักพักก็จะมีการหยุดวิ่งของรถบรรทุก แล้วก็จะกลับมาวิ่งใหม่เป็นอย่างนี้ประจำจึงอยากให้หน่วยงานที่ดูแลรับผิดชอบใช้มาตรการขั้นเด็ดขาดกับรถบรรทุก
3.การให้รถน้ำมาฉีดต้องฉีดเป็นประจำทุกวันเพราะประชาชนได้รับความเดือดร้อนตลอดทั้งวันที่มีรถบรรทุกวิ่ง 
4.อยากให้หน่วยงานที่รับผิดชอบเข้ามาดูแลโดยตรงไม่ใช่โยนให้หน่วยงานอื่นเพราะประชาชนได้รับความเดือดร้อนจึงร้องเรียนมา 
ถนน: นครไชยศรี
จุดสังเกต: ตั้งแต่สี่แยกถนนสามเสน ตัดถนนนครไชยศรี  ฝั่งมุ่งหน้าไปแยกพิชัย 
เขต: ดุสิต
#1555